Skovnissen

Skovnissen fandt sin første cache, Futtog - Snekkersten, 5. juli 2010 og har siden adopteret cachen af sentimentale årsager.

Et eller andet sted i fru skovnisses hoved, er Skovnissen et team på 4, Hr. og Fru, samt Miniskovnissen og teenageskovnissen. I virkeligheden består Skovnissen nok kun af fruen, der modstræbende får trukket de tre andre med til at finde en cache i ny og næ, "når vi nu alligevel er i nærheden" (udtales med kæk optimisme i stemmen) :-). Heldigvis har jeg mødt en masse andre, der gider tage på geocachingture, så jeg bliver luftet sammen med ligesindede. Dog ikke uden kække kommentarer som "Skaaat, du har glemt din hat af sølvpapir", på vej ud af døren.